# Til klubber og regioner Oslo 25.03.2025

#

**Approbasjon av turneringer sesongen 2025-2026**

Vedlagt finner dere skjemaer for søknad om godkjenning av turneringer for kommende sesong. Godkjenning skjer i henhold til Konkurransereglementet, pkt. 2.2.1. Vi presiserer at kun godkjente stevner/turneringer kan registreres på Online Ranking.

Vedlagt følger Hovedterminlisten, som viser allerede fastsatte datoer for NM, STIGA Norgescup, STIGA Norgescupfinale, seriespill og flere breddearrangementer. De fleste internasjonale mesterskapene er også inkludert, men lokale arrangører er ikke forpliktet til å ta hensyn til disse i sin planlegging.

Vi ber klubbene som ønsker å søke om å arrangere NM/SNC/SNCF, sende inn et eget skjema for dette. I tillegg må dere vedlegge en detaljert beskrivelse av den tekniske gjennomføringen av arrangementet. Denne informasjonen skal blant annet inneholde navn på hall, hallens størrelse (m x m), lysstyrke (lux), tribunekapasitet, kafeteria og tilgjengelighet for Para-utøvere.

**Det nye turneringsprogrammet TAS (Stupa), skal benyttes ved alle stevner som skal registreres i Online Ranking.**

**Vi ønsker samtidig å informere om at arrangører av NM/SNC/SNCF får følgende bidrag fra NBTF:**

* NM-arrangører får gratis NM-medaljer til mesterskapets offisielle klasser.
* NM og SNCF-arrangører får gratis en eske STIGA baller (100 baller).
* SNCF-arrangør får pengepremier (ca. kr. 40.000.-) og pokaler til yngre klasser.
* SNC-arrangør får støtte til pengepremier (kr. 10.000.-).
* NBTF v/dommerkomiteen oppnevner overdommere/ass. overdommere og Teknisk delegert.
* NBTF tilbyr gratis TAS (Stupa)-kurs, Stevnearrangementkurs og dommerkurs.
* Alle arrangører får mulighet til å kjøpe rabattert utstyr fra STIGA gjennom [Idrettsbutikken](https://www.klubben.no/idrett/racketsport/bordtennis).
1. Alle arrangører får mulighet til å kjøpe rabattert premier fra [CARA AS](https://www.cara.no/)
2. Alle arrangører får mulighet til å kjøpe rabattert arrangement bekledning fra [VT-Profilering](https://nbt.ourwear.shop/Products/)

**Stevnetier’n**

Alle stevnearrangører av godkjente stevner betale kr 10,- pr start, kalt "Stevnetier'n". Det totale beløpet som samles inn gjennom sesongen, deles i fem like store beløp og fordeles til regionene.

**Søknader sendes innen 15. april 2025 til:** ghassan.chaer@bordtennis.no.

Norges Bordtennisforbund

Ghassan Chaer

Administrasjonskonsulent

**SØKNAD OM APPROBASJON AV NM/SNC/SNCF SPILLEÅRET 2025/2026**

Søknaden skal være NBTF i hende senest den 15. april 2025

**Klubb:**

**Søker om følgende turnering (sett kryss ved alle ønskede arrangementer):**

* \_\_\_ NM
* \_\_\_ NM for junior og eldre junior
* \_\_\_ NM for gutter/piker
* \_\_\_ NM for veteraner
* \_\_\_ STIGA Norgescup Nr. 1
* \_\_\_ STIGA Norgescup Nr. 2
* \_\_\_ STIGA Norgescup Nr. 3
* \_\_\_ STIGA Norgescupfinale Elite
* \_\_\_ STIGA Norgescupfinale kadett
* Markér alternative turneringer med tall, i prioritert rekkefølge, i tilfelle dere ikke blir tildelt de turneringene dere har krysset av.
* Datoene for alle disse arrangementene er allerede fastsatt og kan finnes i den vedlagte terminlisten.
* Vi vil også informere om at styret har muligheten til å vedta justeringer i disse datoene før 1. juli 2025.
* Eventuelle endringer vil i så fall bli kommunisert til de relevante klubbene.
* Vi ønsker å understreke at det kun er utstyr fra STIGA som tillates brukt under NM, SNC og SNCF.

**Hall for arrangementet:**

**Kontaktperson:**E-post:
Telefon:

**Teknisk gjennomføring:**NBTF vil legge vekt på kvaliteten på den tekniske gjennomføringen av arrangementet ved vurdering av søknadene. Vedlegg en nærmere spesifikasjon av de faktorene dere ønsker å vektlegge i arrangementet. Søker skal også oppgi hallens størrelse, tribunekapasitet, kafeteriafasiliteter og hvor mange bord det er plass til i hallen.

Vi forplikter oss til å bruke det nye turneringsprogrammet, TAS (Stupa), under arrangementet.
Vi erklærer at vi vil gjennomføre turneringen i samsvar med bestemmelsene i konkurransereglementet for 2025-2026, samt eventuelle tilleggsbestemmelser og retningslinjer, i tråd med informasjonen gitt i vår søknad.

**Dato: Underskrift:**

**SØKNAD OM APPROBASJON AV TURNERINGER SPILLEÅRET 2025-2026**

Søknaden skal sendes til NBTF senest 15. april 2025

Kopi skal sendes til regionen.

**Klubb:**

 **Søker om approbasjon av følgende turnering (OBS: Ett skjema for hver søknad!):**

* \_\_\_ Internasjonal turnering (IT)
* \_\_\_ Nasjonal turnering (NT)
* \_\_\_ Regionalt poengstevne (PT) (nr. 1, 2, 3)
* \_\_\_ Regionsmesterskap (RM) (arrangeres sammen med ett av de regionale poengstevnene)
* \_\_\_ Regionsturnering (RT)
* \_\_\_ Kretsturnering (KT)
* \_\_\_ Kretsmesterskap (KM)
* \_\_\_ Annet (AT): \_\_\_\_\_\_\_\_\_

**Turneringens navn:**

**Dato for arrangementet:**

**Hall for arrangementet:**

**Kontaktperson:**
**E-post:**
**Telefon:**

Vi erklærer at vi vil arrangere turneringen i henhold til bestemmelsene i konkurransereglementet for 2025-2026.

**Dato:**
**Underskrift:**

***DRIVE - IN - CUP 2025/26***

I utarbeidelsen av neste sesongs terminliste ønsker vi at klubbene også planlegger Drive-In-Cup stevner for neste sesong.

**Arranger Drive-In-Cup neste sesong og motta:**

De 10 klubbene som først søker om å arrangere minst 2 Drive-In-Cup stevner, får 10 Drive-In-Cup T-skjorter.

Vårt mål er å informere om minst 20 Drive-In-Cup stevner i løpet av neste sesong. Denne stevnetypen er lisensfri, og et ypperlig tiltak for nybegynnere og foreldre.

**Hva er en Drive-In-Cup?**

Drive-In-Cup er en turnering der man melder seg på ved oppmøte en halv time før konkurransestart. Klassene som tilbys er 7, 9, 11, 13, 15, HJ, og sjåførklasse. Det er puljespill i alle klasser, og premier til alle deltakere.

**Fordelene ved å arrangere Drive-In stevner:**

1. **Lett å arrangere:** Ingen dommere, påmeldinger, trekninger, seedinger, frakt av bord, opprigging av hall osv.
2. **Et godt konkurransetilbud:** Fanger opp den gruppen spillere som per i dag ikke har et bra nok tilbud.
3. **Tidsbesparende:** Drive-In stevner arrangeres på en kveld (3-4 timer), i stedet for å bruke en hel helg.
4. **Mange kamper for alle:** Puljespill i alle klasser, minimum 3 kamper per deltaker. Diplom eller annen premiering til alle deltakere. Alle skal reise hjem med et positivt minne.

**Ja takk**

Vår klubb \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ønsker å arrangere Drive-In-Cup neste sesong.

**Arrangement 1:**
Dato: ---------------
Sted: ---------------------------

**Arrangement 2:**
Dato: -----------------
Sted: -------------------------

**Underskrift**

**Søknadsfrist:** 10. juni 2025

Søknaden sendes til:
Norges Bordtennisforbund v/Administrasjonskonsulent Ghassan Chaer pr. e-post: ghassan.chaer@bordtennis.no